जसप्रीत बुमराह, शाकिब अल हसन और बाबर आज़म 15 से 28 सितंबर तक चलने वाले टूर्नामेंट में अपनी रैंकिंग सुधारने का प्रयास करेंगे। वनडे गेंदबाज़ी रैंकिंग में भारतीय तेज़ गेंदबाज़ बुमराह फिलहाल अफगानिस्तान के लेग स्पिनर राशिद खान से 20 रेटिंग अंक आगे हैं और वह अपने शीर्ष स्थान को बरकरार रखने के लिये खेलेंगे, जबकि पाकिस्तान के बल्लेबाज़ बाबर आज़म की कोशिश शीर्ष विराट कोहली से अपने रेटिंग अंकों के फासले को कम करना रहेगा जो इस टूर्नामेंट में नहीं खेल रहे हैं।